fi fi fi sv fi fi fi fi sv fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
”Sinun on turvallista olla meihin yhteydessä” – Viisi vinkkiä yhdenvertaisempaan viranomaisviestintään - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Maahanmuutto ja kulttuurinen moninaisuus, Sukupuolten tasa-arvo
Yhdenvertainen viestintä parantaa viranomaistoiminnan laatua ja asiakkaiden luottamusta. Se luo turvallisuutta ja vahvistaa uskottavuutta. Viranomaisina olemme lain nojalla velvoitettuja torjumaan syrjintää ja edistämään sukupuolten tasa-arvoa ja ihmisten yhdenvertaisuutta toiminnassamme.
Blogin vinkit on poimittu THL:ssa juuri käyttöön otetusta yhdenvertaisemman viestinnän tarkistuslistasta. Yhdenvertaisemman viestinnän vinkit on tarkoitettu kaikkien työntekijöiden tueksi ja THL:n strategian toimeenpanemiseksi arjessa. Voit ottaa vinkit itsellesi talteen alta.
1. Pohdi, kenelle viestisi on suunnattu
Mieti, miten huomioit sateenkaari-ihmiset viestinnässä. Esimerkiksi sukupuolivähemmistöihin kuuluville ihmisille voi olla tärkeää tietää, että viranomaisen tarjoamissa palveluissa on osaamista sukupuolen moninaisuudesta ja että vähemmistöihin kuuluvien on turvallista ottaa yhteyttä.
Huomioi sukupuolen moninaisuus viestinnän suunnittelussa ja aiheiden asiantuntijoissa. Pyydä aihepiirin tuntevalta sitaatti tekstiin tai puheenvuoro tapahtumaan. Kysy, mitä nimitystä tai titteliä henkilö haluaa itsestään käytettävän. Ruotsin- ja englanninkielisiä tekstejä varten kysy myös pronominia.
Käytä apuna esimerkiksi THL:n tasa-arvosanastoa, jos viestittävä aihe ei ole sinulle tuttu.
2.  Viesti kunnioittavasti kaikista ihmisistä
Huomioi, ettei kieli ole koskaan täysin neutraalia. Esimerkiksi säädöskieli voi olla vanhentunutta, jolloin sen käyttö voi olla perusteltua ainoastaan lakiin viitatessa. Esimerkiksi laissa käytetty sana transseksuaali on erehdyttävä ja vanhentunut.
Vältä luomasta mielikuvaa, että sukupuolia olisi vain kaksi. Jos ilmiö tavalla tai toisella koskee kaikkia sukupuolia, älä rajaa tekstiä vain naisiin ja miehiin. Vältä sanoja molemmat, kummatkin tai vastakkaiset sukupuolet.
Ota huomioon perhesuhteiden ja vanhemmuuden moninaisuus. Käytä sukupuolittuneiden käsitteiden sijaan esimerkiksi sanoja kumppani, puoliso, vanhempi tai kotiväki.
Pohdi, onko viesteissä tarpeen määritellä myös se, mitä et aiheesta käsittele tai tiedä. Esimerkiksi: ”Sukupuolivähemmistöihin kuuluvien ihmisten terveydestä ja hyvinvoinnista ei ole saatavilla kattavaa tutkimustietoa.”
3. Käytä moninaisia kuvia
Valitse kuvia, jotka aidosti edustavat ihmisiä ja ihmisryhmiä, joista olet kertomassa. Pura kuvissa sukupuoleen liitettyjä stereotypioita ja kuvaa sukupuolen ilmaisultaan moninaisia ihmisiä.
Tuo kuvissa esiin moninaisuutta, jotta jokainen voi tuntea kuuluvansa joukkoon. Esimerkiksi kuva, jossa on joukko miehiä, ei kuvita tehokkaasti artikkelia, jossa on haastateltu eri sukupuolisia henkilöitä.
Kuvaa moninaisia perheitä, esimerkiksi sateenkaariperheitä. Käytä kuvia vähemmistöihin kuuluvista ihmisistä kaikenlaisten tekstien, eikä vain vähemmistöistä kertovien tekstien ohessa.
4. Luo puitteet turvallisemmalle keskustelulle
Turvallisempien tapahtumien järjestäminen ja niistä viestiminen ovat osa yhdenvertaista viestintää. Koronatilanteen johdosta on mietittävä entistä enemmän myös virtuaalisten tilaisuuksien turvallisuutta.
Varmista, että järjestämäsi tilaisuudet ovat syrjinnästä vapaita tiloja, joissa ei suvaita esimerkiksi rasismia, seksismiä, vamman tai terveydentilan perusteella syrjimistä, trans- eikä homofobiaa.
Määritä säännöt turvallisemmalle keskustelulle, esimerkiksi:
Kunnioita toisen kokemusta ja itsemäärittelyä.
Älä tee oletuksia toisen kokemuksista, ajatuksista, elämäntilanteesta tai identiteetistä.
Älä häiritse ketään sanallisesti, koskemalla tai tuijottamalla. Lopeta tai muuta käytöstäsi, jos toinen sitä pyytää.
Käytä syrjimätöntä kieltä myös työkavereiden kesken ja epävirallisessa viestinnässä. Huomioi, että kohteliaisuuksiksi tarkoitetut ilmaisut voivat todellisuudessa olla toiseuttavia ja ulossulkevia. Nämä mikroaggressioiksi kutsutut kommentit kuormittavat erityisesti vähemmistöihin kuuluvia ihmisiä.
5. Jaa kokemuksesi yhdenvertaisemmasta viestinnästä
Osallista koko organisaatio tasa-arvon ja yhdenvertaisuuden edistämiseen. Viranomaisorganisaatioiden on tärkeää tarjota työntekijöille tilaisuuksia kouluttautua ja keskustella yhdenvertaisuuden edistämisestä omassa työssään.
Jaa onnistumiset, mokat ja oppimiskokemukset kollegojen kanssa. Se vahvistaa yhdenvertaisuusosaamista koko organisaatiossa.
Käy vuoropuhelua sidosryhmien kanssa. Eri puolilla Suomea järjestettävät Pride-tapahtumat tarjoavat erinomaisen alustan viranomaisten ja sateenkaari-ihmisten ja -järjestöjen väliseen keskusteluun.
Helsinki Pride -ihmisoikeustapahtumaa vietetään 7.-13.9.2020. Viikon teema on esikuvat.
Sukupuolitietoinen viestintä (Sukupuolten tasa-arvo, THL)
Tasa-arvosanasto (Sukupuolten tasa-arvo, THL)
Sukupuolten tasa-arvo ja yhdenvertaisuus – miksi ja miten? -verkkokoulutus valtion viranomaisille
Anni Hyvärinen erikoissuunnittelija Yhdenvertaisuus, THL
Sonja Soronen erikoissuunnittelija Yhdenvertaisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.